
U32008-005809/02.12.2008
REFERAT

privind aprobarea Planului Urbanistic de Detaliu
„Dotări de cult, grădiniţă şi centru social tineri ” - Timişoara, bd. Take Ionescu nr. 83 – str. E. Baader, str. Drăgăşani

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32008-005809/17.11.2008, prin care se solicită avizarea din punct de vedere urbanistic a Planului Urbanistic de Detaliu „Dotări de cult, grădiniţă şi centru social tineri ” - Timişoara, bd. Take Ionescu nr. 83 – str. E. Baader, str. Drăgăşani;
Având în vedere H.C.L. 290/31.07.2007 privind aprobarea Planului Urbanistic Zonal “Biserica Ortodoxă Română şi centru social” Timişoara, bd. Take Ionescu nr. 83;
Având în vedere cerinţele Certificatului de Urbanism nr. 7041/29.10.2008;
Având in vedere Dezbaterea Publica organizata in data de 03.12.2008, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;

Având in vedere ca nu au existat solicitari formulate in dezbatere publica de către vecinii direct afectaţi;

Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Dotări de cult, grădiniţă şi centru social tineri ” - Timişoara, bd. Take Ionescu nr. 83 – str. E. Baader, str. Drăgăşani;
Zona studiată care face obiectul acestei documentaţii, se află în zona de protecţie a monumentului clasat cu nr. TM-II-a-B-06101 cunoscut sub numele de „6 case”, pentru care  s-au obţinut avizul Consiliului Judeţean Timiş nr. 166/02.12.2008.

Documentaţia este iniţiată de Parohia Ortodoxă Română zona Tipografilor şi elaborată de S.C. INTERAX BB S.R.L., proiect nr. 65/2008.
Terenul propus pentru construire este situat în intravilanul municipiului Timişoara, în UTR 28 cu destinaţia de zonă pentru circulaţie rutieră si construcţii aferente, teren ce a fost atribuit Parohiei Ortodoxe Române - Zona Tipografilor în baza HCL nr. 75/2007 şi  în baza HCL nr. 203/2008.
Terenul studiat este înscris în C.F. nr. 146713, având nr. topo/cadastral 5611/b in suprafaţă de 2023mp, fiind proprietatea Municipiului Timişoara cu drept de folosinţă gratuită pe o perioadă de 49 de ani conf. H.C.L. 75/2007 in favoarea Parohiei Ortodoxe Române - Zona Tipografilor şi C.F. nr. 200694, având nr. topo/cadastral 50133 in suprafaţă de 2334mp, fiind proprietatea Municipiului Timişoara cu drept de folosinţă gratuită pe o perioadă de 49 de ani, in vederea construirii unui centru social pentru tineri, in favoarea Parohiei Ortodoxe Române - Zona Tipografilor.
Pe terenurile din vecinătatea amplasamentului se găsesc la est si sud Depoul de tramvaie al RATT, teren aparţinând domeniului public al municipiului Timişoara – Statul Roman in administrarea Intreprinderii de Transporturi Timişoara asupra construcţiilor, la nord str. Drăgăşani si la vest str. Eric Baader, strada ce face parte din viitorul Inel II de circulaţie, prevăzuta a se realiza cu un profil transversal de 23m.
Documentaţia propune realizarea unor dotări de cult în completarea bisericii aflate în curs de execuţie, conform AC nr. 131/2008 şi edificarea unei grădiniţe  şi a unui centru social de tranzit pentru tineri orfani proveniţi din centrele de asistenţă socială ale Direcţiei de Protecţie a Copilului, la împlinirea vârstei de 18 ani. 
Indici de construibilitate propuşi prin documentaţie:

· POT = 55% 

· CUT =  1,6. 
· Regim de înălţime maxim = P+2E+M pentru clădirea centrului social

Se vor respecta Anexa nr. 2 a Regulamentului Local de Urbanism şi Avizul Comisiei de Circulaţie nr. TH2008-007437/13.11.2008 cu privire la accesul rutier din str. Drăgăşani şi amenajarea locurilor de parcare.

Se vor respecta toate condiţiile impuse prin avizele eliberate de deţinătorii de reţele şi utilităţi publice, precum si condiţiile din HCL nr. 75/27.03.2007 şi HCL 203/2008.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)
Planul Urbanistic de Detaliu „Dotări de cult, grădiniţă şi centru social tineri ” - Timişoara, bd. Take Ionescu nr. 83 – str. E. Baader, str. Drăgăşani, se va integra în Planul Urbanistic General al Municipiului Timişoara şi va avea o valabilitate de 10 ani. 

Având in vedere referatul Direcţiei Urbanism din cadrul Primăriei Municipiului Timişoara, lăsăm la aprecierea Consiliului Local Timişoara oportunitatea realizării obiectivului prezentat in acest referat.

